Vokálny súbor Gregoriana

**Vokálny súbor Gregoriana** je spevácke teleso fungujúce v Košiciach, pravidelne (každú nedeľu) účinkujúce pri bohoslužbách v Dóme sv. Alžbety. Bolo založené súčasne s občianskym združením *Gregoriana* 18. novembra 2004. Vedúcim súboru je od jeho založenia Marek Klein.

Repertoár súboru tvoria okrem gregoriánskeho chorálu najmä renesančná a stredoveká polyfónia, ale aj súčasná chrámová zborová tvorba. Okrem účinkovania pri liturgii súbor vystupuje aj koncertne, najmä v Košiciach a okolí.

## Festivaly a ocenenia
* 18. novembra 2007 – *Festival sakrálneho umenia* – Košice – Gregoriana & Šimon Marinčák & Martin Bako – koncert „Gaude Sion - oslava sv. Alžbety v stredovekej a renesančnej liturgii“
* 3. novembra 2008 – *Ars nova Cassoviae* – Košice – Gregoriana & Jan Mikušek – koncert „Minulosť v prítomnosti“
* máj 2011 – *Nymburské dny B. M. Černohorského* – Nymburk (Česko)
* 1. júna 2011 – *Konvergencie* – Košice – Gregoriana & Jozef Lupták & Cello Colosseum
* 18. septembra 2011 – *Konvergencie* – Bratislava – Gregoriana & Jozef Lupták & Cello Colosseum
* 10. decembra 2011 – *Predvianočný koncert* – Paríž – Église de la Madeleine (Slovenský inštitút v Paríži)
* 20. októbra 2012 – *Celoslovenská prehliadka dospelých zborov* – Banská Bystrica – prvé pásmo a cena Speváckeho zboru slovenských učiteľov za hlasovú kultúru
* 19. januára 2013 – *Otvárací ceremoniál Košice EHMK 2013*
* 19. júla 2013 – *Hudba pod diamantovou klenbou* – Kremnica
* 26. januára 2014 – *Music of the Medieval Rites* – Košice – koncert v rámci série šiestich koncertov v šiestich krajinách, nahrávaný pre Európsku vysielaciu úniu
* 4. mája 2015 – *[[Košická hudobná jar]]* – Košice – Gregoriana & Michael Pospíšil & Ritornello – koncert „Barokový majáles“
* 6. apríla 2017 – *Veľkonočný koncert ŠFK* – Gregoriana & Marek Štryncl & Lucia Knoteková & Petra Noskaiová
* 18. novembra 2018 – *21. ročník Jessenného Cyklu Koncertov* – koncert – Cífer
* 14. februára 2023 – *Cena patróna umelcov Fra Angelico*
* 10. novembra 2024 – *Tempus Gratiae - Gregoriana 20 - v rámci festivalu ARS NOVA* – Gregoriana & Jan Mikušek & Márton Levente Horváth 

## Diskografia
* 2010 – *Tempus Adventus* – Gregoriana & Eduard Tomaštík – Obsahuje nahrávky adventných spevov zachytených v hudobných pamiatkach z územia Slovenska do roku 1600
* 2012 – *Tempus Nativitatis* – Gregoriana & Jan Mikušek – Obsahuje nahrávky vianočných spevov zachytených v hudobných pamiatkach z územia Slovenska do roku 1600
* 2012 – *nova et vetera* – Gregoriana & Jan Mikušek – Na albume je sakrálna tvorba súčasných autorov poprepájaná niťou gregoriánskeho chorálu. Vo viacerých prípadoch ide o premiérovú nahrávku. Jeden zo skladateľov – lotyšský autor Rihards Dubra, o tomto CD napísal: *Rád by som celkom nahlas povedal, že toto CD s peknou náladou ma hlboko oslovilo. Za zvlášť peknú považujem myšlienku spojiť gregoriánsky chorál s novými farbami a previazať novú a starú hudbu s rovnakou atmosférou. Nádherne sa to podarilo – toto je tá nálada (atmosféra), ktorú dnešný človek potrebuje – takéto niečo chýba v našom živote – takúto krásu musíme vnímať častejšie.*
* 2017 – *Harmonia Pastoralis* – Gregoriana & Ritornello & Michael Pospíšil – Obsahuje dve vianočné omše zo *zborníka Harmonia Pastoralis* (1766) františkánskeho skladateľa menom Juraj Zrunek (17361789). V prípade druhej omše ide o premiérovú nahrávku.
* 2020 – *Christus est natus* – je zostavený zo živých nahrávok z vianočných completórií z rokov 20172020.

## Completorium Cassoviense
Od roku 2011 Gregoriana organizuje pravidelné podujatie s názvom *Completorium Cassoviense*. Pozostáva z dvoch hlavných častí: prvou je slávenie kompletória v latinčine, spievanou – gregoriánskou – formou; druhou časťou je koncertná polhodinka, ktorá sa dramaturgicky prispôsobuje danému liturgickému obdobiu, sviatkom, ktoré sú v danom období aktuálne a podobne.

Kompletórium ako súčasť liturgie hodín je prednášané spevákmi dvojzborovo (muži – ženy). Po tomto chorálnom liturgickom speve sa speváci zväčša presúvajú zo svätyne na chór, kde dopĺňajú večer tzv. „koncertnou polhodinkou“ zo svojho širokého repertoáru, pričom sa snažia program vytvoriť z tematicky orientovaných duchovných diel viažúcich sa k najbližším liturgickým obdobiam i sviatkom.

## Referencie

## Externé odkazy
* gregoriana.sk - oficiálna stránka
* Hudobný život č. 4/2017
* Rádio Proglas - Rozhovor s Markem Kleinem z košického chrámového sboru Gregoriana
* Rádio Vltava - Recenzia albumu ''nova et vetera''
* Jan Mikušek
* Márton Levente Horváth

Kategória:Slovenské spevácke zbory
Kategória:Kultúra v Košiciach
Kategória:Organizácie založené v 2004